Nhar is-Sibt 7 ta' Settembru 2019 filgħodu, ser ikun hemm protesta ġewwa l-Belt Valletta kontra l-affarjiet kif inhuma fil-pajjiż bħalissa. 'Il fuq minn 52 għaqda rreġistraw biex jieħdu sehem. Il-partiti politiċi u r-rappreżentanti tagħhom mhumiex mistiedna. Iżda int mistieden...hawnhekk għandek 30 raġuni għalfejn għandek tattendi. Għal Maggie Smith, l-anzjana Skoċċiża li mietet wara li tilfet l-appartament tagħha ġewwa l-Mellieħa. ( Għal Janet Walker u l-ħames familji li spiċċaw bla dar wara li ċediet il-binja tagħhom ġewwa l-Gwardamanġa. ( Għal dawk kollha li sofrew danni jew tilfu darhom bix-xogħol imħanżer fil-kostruzzjoni. ( Għal kull binja storika li nqerdet f'isem il-ħniżrija tal-iżviluppatur ( Għal dawk kollha li mhux qed ilaħħqu mal-kirjiet imħanżra Għal dawk kollha li ma jistgħux jixtru post tagħhom ħalli jibdew ħajja ġdida għax il-prezzijiet tal-propjetà telgħu m'għola s-smewwiet. ( Għal dawk kollha li spiċċaw jaħdmu fi skjavitù legalizzata sabiex naġevolaw 'l-ispekolatur. ( Għal dawk kollha li sfaw priġunieri f'darhom għaliex indifnu qalb 'l-iżvilupp'. ( Għall-komunitajiet meqrudin tagħna. ( Għal dawk ix-xjuħ li qed imutu waħidhom, minsija minn kulħadd, għax m'għadx għandna ċans għal ħutna l-bnedmin. Għal dawk kollha li jisfaw imkeċċija minn darhom filwaqt li s-sidien jibqgħu immuni għall-ġustizzja. Għal dawk il-bdiewa li tilfu l-art u ħobżhom biex aħna naslu ħames minuti qabel. Għal dawk kollha li jgħixu fil-ħmieġ u l-miżerja, għax wegħdnihom ħajja aħjar u minnflok użajnihom. ( Għal dawk il-ħaddiema, ħafna minnhom bla isem, li mietu fuq il-post tax-xogħol. Għal uliedna, li dejjem qed isiru iżjed suxxettibli għall-ażma, u mard ieħor relatat mal-ambjent meqrud tagħna. Għal dawk kollha li ma jistgħux jimxu barra, għax jibżgħu. ( Għal dawk kollha li qalbhom maqsuma għax qridna l-bliet u rħula tagħna, u magħhom il-memorji u tradizzjonijiet. ( Għal ħaddiema fis-setturi tas-saħħa u tal-infurzar tal-liġi, li jridu jkomplu jaħdmu iżda ma jistgħux ilaħħqu ma' dawn in-nies kollha. Għall-edukaturi tagħna li jridu jgħallmu dak li hu sew anke meta dak li hawn madwarna m'huwhiex sew. Għal uliedna, li qed jitrabbew f'pajjiż mibni fuq il-ħniżrija u r-regħba għall-flus, u mhux fuq prinċipji etiċi. Għall-dawk kollha li jridu jaħdmu minn filgħodu sa filgħaxija bil-Ħadd b'kollox biex forsi jlaħħqu mal-ħajja. Għal dawk kollha li jħossuhom bla futur f'dan il-pajjiż. Għal dawk kollha qabilna li ġġieldu għas-sewwa. Għal missier missirijietna li tqabdu kontra l-ideoloġiji qerrieda u l-ħniżrijiet politiċi. ( Għal dawk kollha li ma jaħsbux l-ewwel fil-qliegħ personali iżda fin-nies ta' madwarhom. ( Għal dawk kollha li tilfu ħajjithom f'inċidenti tat-traffiku għax nippreferu nigglorifikaw il-karozzi u l-vetturi milli noffru alternattivi aħjar. ( Għal kull veduta irvinata – għax l-orizzont huwa tagħna lkoll u mhux ta' min għandu l-iktar flus. ( Għal dawk kollha li huma vittmi tal-kriminalità, għax il-faqar u l-ħniżrija jisforzaw lin-nies għal kriminalità. ( U iva għal kull siġra u ħlejqa li qed neqirdu biex mingħalina nkunu komdi u moderni....( Għal din l-art ħelwa...l-Omm li tatna isimha...u li abbandunajna. (
Kulħadd għall-Belt...